गांव सिकुर्रा निवासी कुंवरपाल (80)पुत्र नेकसेराम शुक्रवार की सुबह ग्राम प्रधान चंदन सिंह पुत्र रामप्रसाद के घर पर प्रधान के संबंध में मांगी गई सूचना की बात करने गए थे। परिजनों का कहना है कि उनके नाम से किसी ने प्रधान के संबंध में सूचना मांगी थी। प्रधान के कहने पर उसके छोटे भाई नारायन सिंह ने जाति सूचक शब्दों से अपमानित करते हुए उनके साथ बेरहमी से मारपीट की। सूचना पर पहुंची पुलिस ने घायल वृद्ध को अलीगढ़ अस्पताल में भर्ती कराया। उपचार के दौरान शनिवार की सुबह उनकी की मौत हो गई। कोतवाल अजीत सिंह ने बताया कि मृतक के भाई रामगोपाल की तहरीर पर प्रधान चंदन सिंह व इसके भाई नारायन सिंह के खिलाफ रिपोर्ट दर्ज की गई है। शव का पंचनामा भरकर पोस्टमार्टम के लिए भेजा गया है।